  Виталий Пронин 23-тӥ -27-тӥ инвожое шаерамы ортчоз Брангурт фестиваль. Туэ со кыкетӥзэ радъяське.Али фестивале пыриськыны мылкыд карисьёс анкетаоссэс лэзьяло. Тодмо ни: инвожолэн пумаз шаерамы вуозы КНДР-ысь, Индиысь, Калмыкиысь, Марий Элысь, Муско но Брянск улосвылъёсысь ансамбльёс.Радъясьёслэн пусъемзыя, фестивале люкаськозы Россиысь но кунгож сьӧрысь калык ансамбльёс, фольклоръя егит коллективъёс, этно ӧрын нимаз кырӟасьёс. Оглом - 350-лэсь ятыр адями.5 нунал куспын пӧртэм ужрадъёс ортчозы Ижын, Сарапулын, Воткинскын, Можга, Пичи Пурга, Игра ёросъёсын. Но валтӥсез - со Брангуртысь песятайёслэн вордӥськем музъемазы бадӟым калыккуспо концерт.23-тӥ инвожое 18 часын циркын фестиваль усьтӥськоз.24-тӥ инвожое Брангуртын бадӟым концерт радъяськоз.25-тӥ инвожое шаерысь пӧртэм каръёсын но ёросъёсын концертъёс чузъяськозы.26-тӥ инвожое Ижысь Шор площадьын ортчоз концерт. Отчы пыриськозы Брангуртысь песянайёс но ӧтем куноос, ас вакытазы М.Е. Пятницкийлэн хораз кырӟам Алексей Петрухин, «Губерния» группаысь солистъёс.Мария Векшина   